|  |
| --- |
| **লন্ডনের জন্য পরিকল্পনা সহায়তা** |
| **তথ্যপত্র** |
|  |
| পরিকল্পনা কী? |
| জুন ২০২৪ |
|  [নথির শিরোনাম] **আর্টিকেল ৪** |
| **দিকনির্দেশনা** |

|  |
| --- |
| **লন্ডনের জন্য পরিকল্পনা সহায়তা** |
| প্রযত্নে, টাউন অ্যান্ড কান্ট্রি প্ল্যানিং অ্যাসোসিয়েশন |
| ১৭ কার্লটন হাউস টেরেস |
| লন্ডন |
| এসডব্লিউ১ওয়াই ৫এএস |
| ০৩৩০ ৭৭২ ৯৮০৮ |
| planningaidforlondon.org.uk |

**সূচিপত্র**

|  |
| --- |
| লন্ডনের জন্য পরিকল্পনা সহায়তার নির্দেশিকা: পরিকল্পনা কী?.................. 2 |
|  **কার কী দায়িত্ব?**................................................................... 3 |
|  **কেন আপনার জড়িত থাকা উচিত?**............................................. 4 |
| কীভাবে যুক্ত হবেন ………………………………………….………………………. 5 |
|  **একটি স্থানীয় সম্প্রদায় গোষ্ঠী খুঁজে বের করা** ……………..………………… 5 |
| টিপস্ ……………………………………………………………………..……………. 6 |
| আরও পড়ুন …………………………………………………………….……………. 7 |

# **লন্ডনের জন্য পরিকল্পনা সহায়তার নির্দেশিকা: পরিকল্পনা কী?**

লন্ডন এমন একটি শহর যেটি সর্বদা পরিবর্তনশীল ও উন্নয়নশীল এবং সেটি ঘটাতে পরিকল্পনার একটি বিশাল ভূমিকা রয়েছে। আমরা এই গাইড বা নির্দেশিকাটি তৈরি করেছি যাতে আপনি ইংল্যান্ডে পরিকল্পনার মূল বিষয়বস্তুগুলি বুঝতে পারেন এবং কেন আপনার এটির সাথে যুক্ত থাকা উচিত সেই ধারণা হয়। আপনি যদি ইউনাইটেড কিংডম (UK) এবং উত্তর আয়ারল্যান্ডের বাকি অঞ্চলগুলির পরিকল্পনা সম্পর্কে আরও বিশদে জানতে চান, তাহলে অনুগ্রহ করে [স্কটল্যান্ড পরিকল্পনা সহায়তা](https://www.pas.org.uk/), [ওয়েলস পরিকল্পনা সহায়তা](https://planningaidwales.org.uk/) অথবা [উত্তর আয়ারল্যান্ডে পরিকল্পনার জন্য তৈরি হওয়া কমিউনিটি স্পেসে](https://www.communityplaces.info/about/) ভিজিট করুন।

এই নির্দেশিকাটি ব্যাখ্যা করে:

* পরিকল্পনা কী
* কে কোন কাজটির প্রতি দায়বদ্ধ
* কেন আপনার পরিকল্পনা বিষয়টির প্রতি গুরুত্ব দেওয়া উচিত
* কীভাবে আপনি নিজের বক্তব্য রাখবেন এবং নিজের পরিপার্শ্বে পরিবর্তন আনবেন

**পরিকল্পনা কী?**

পরিকল্পনা হলো নতুন বাড়ির নকশা তৈরি, আপনার কাছে মূল্যবান এমন স্থাপত্য বা আবাসনগুলির রক্ষা, পার্ক বা উদ্যানগুলির উন্নতি, স্থানীয় খাদ্যদ্রব্যের সহায়তা এবং জলবায়ুর পরিবর্তনের সাথে মোকাবিলা করা ইত্যাদির সাথে সম্পর্কিত। এটি সমাজ বা সম্প্রদায়গুলিকে সঠিক আকার দিতে কিংবা গড়ে তুলতে সাহায্য করে যাতে প্রত্যেকে একটি নিরাপদ পাড়ার মধ্যে সুস্থভাবে জীবনযাপন করতে পারে। পরিকল্পনা এটাও নির্ধারণ করে যে আপনি আপনার নিজের বাড়িতে নির্মাণ কার্য করতে পারবেন কিনা, যেমন ধরুন ছাদের প্রসার করা কিংবা বাড়িটির ব্যবহারে পরিবর্তন আনা। যখন পরিকল্পনা সঠিকভাবে বা ভালোভাবে সম্পন্ন করা হয়, এটি এমন স্থান বা এলাকা তৈরি করতে পারে যেটি মানুষের কল্যাণের জন্য সহায়ক এবং সম্প্রদায়গুলিকে একত্রিত করতে সাহায্য করে, কিন্তু যখন তা না হয় সেটি মানুষের জীবনকে আরও কঠিন করে তোলে এবং তাদের স্বাস্থ্যের আরও অবনতি ঘটাতে পারে।

পরিকল্পনা করা জটিল, কিন্তু সাহায্য ও সমর্থনের মাধ্যমে, আপনি নিজের বক্তব্য রাখার সুযোগ পেতে পারেন এবং আপনার পরিপার্শ্বে ইতিবাচক পরিবর্তন আনতে পারেন।

#

# **কার কী দায়িত্ব?**

**জাতীয় সরকার**

আবাসন, সম্প্রদায় ও স্থানীয় সরকার মন্ত্রণালয়

**আঞ্চলিক সরকার**

গ্রেটার লন্ডন কর্তৃপক্ষ

**স্থানীয় সরকার**

কাউন্সিল, স্থানীয় পরিকল্পনা কর্তৃপক্ষ

*ফিগার 1 - a ইংলিশ পরিকল্পনা পদ্ধতির রেখাচিত্র*

ইংলিশ পরিকল্পনা ব্যবস্থা আইন প্রণয়ন, জাতীয় সরকারের নীতি, আঞ্চলিক (লন্ডনের জন্য গ্রেটার লন্ডন কর্তৃপক্ষ) ও [স্থানীয় পরিকল্পনা](https://planningaidforlondon.org.uk/local-plan-status/) দ্বারা পরিচালিত হয় এবং সরকারের প্রতিটি স্তরের নিজস্ব কিছু দায়িত্ব রয়েছে, তবে সংক্ষেপে বললে:

**জাতীয় সরকার:** এটির উপর ইংল্যান্ডে পরিকল্পনা নীতি তৈরির সামগ্রিক দায়িত্বভার রয়েছে। এটি আবাসন, সম্প্রদায় এবং স্থানীয় সরকার মন্ত্রণালয় দ্বারা পরিচালিত হয়। এই বিভাগটি ন্যাশনাল প্ল্যানিং ফ্রেমওয়ার্ক (NPPF) এবং অন্যান্য বিভিন্ন নীতি নির্ধারণ করে কিংবা তাতে পরিবর্তন আনে এবং আশা করা হয় সেগুলি আঞ্চলিক এবং স্থানীয় সরকার কর্তৃক অনুসরণ করা হবে (উদাহরণস্বরূপ হাউসিং টার্গেট অর্থাৎ কত সংখ্যক আবাসন নির্মাণের অনুমোদন দেবে)। আবেদনটি জাতীয় নীতির বিরুদ্ধাচারণ করলে অথবা জাতীয় স্তরে তাৎপর্যপূর্ণ বলে বিবেচিত হলে তারা স্থানীয় কর্তৃপক্ষের কাছে পরিকল্পনার আবেদনগুলি চাইতে পারে।

**আঞ্চলিক সরকার:** লন্ডনে গ্রেটার লন্ডন কর্তৃপক্ষ নামক একটি আঞ্চলিক পরিচালনা পর্ষদ (গভর্নেন্স বডি) রয়েছে যা লন্ডনের পৌরকর্তা বা মেয়র এবং লন্ডন অ্যাসেম্বলি দ্বারা পরিচালিত হয়। তাদের পরিকল্পনা সম্বন্ধিত প্রধান দায়িত্বটি হলো [লন্ডন প্ল্যান](https://www.london.gov.uk/programmes-strategies/planning/london-plan); যেটি একটি কৌশলগত নথি যা লন্ডনে জমির (সবুজ এবং ধূসর বর্ণের জমিও অন্তর্ভুক্ত) উন্নয়ন এবং ব্যবহারের কাঠামো নির্ধারণ করে, তাতে প্রয়োজন অনুসারে পরিবর্তন আনা। এটি ৩২টি লন্ডন বরো এবং সিটি অফ লন্ডন কর্পোরেশনের সামাজিক, অর্থনৈতিক এবং পরিবেশগত অগ্রাধিকারগুলিও নির্ধারণ করে। তারা স্ট্র্যাটফোর্ডের অলিম্পিক পার্কের মতো নির্দিষ্ট কিছু কৌশলগত এলাকার (স্ট্র্যাটেজিক সাইট) পরিকল্পনা কর্তৃপক্ষের দায়িত্ব পালন করে এবং স্থানীয় কর্তৃপক্ষের কাছ থেকে [পরিকল্পনার আবেদনগুলি](https://planningaidforlondon.org.uk/planning-library/guides/mayor-and-call-in/) চাইতে পারে যদি সেই আবেদনটিতে কৌশলগত গুরুত্বের সম্ভাবনা থাকে। লন্ডন পরিকল্পনার মধ্যে যে সকল নীতি রয়েছে সেগুলি তৈরির ক্ষেত্রে জাতীয় সরকারের নীতিগুলিকে অবশ্যই বিবেচনা করতে হবে।

**স্থানীয় সরকার:** গৃহনির্মাতা এবং বাড়ির মালিকদের জন্য পরিকল্পনার আবেদনগুলি নির্ধারণ, পরিকল্পনা প্রয়োগের দায়িত্ব গ্রহণ এবং একটি স্থানীয় পরিকল্পনা তৈরি করার জন্য প্রতিটি লন্ডন কাউন্সিল অথবা স্থানীয় পরিকল্পনা কর্তৃপক্ষ (লোকাল প্ল্যানিং অথরিটি, LPA) দায়বদ্ধ। স্থানীয় পরিকল্পনা হলো এমন একটি নথি যেটি একবারে কোনো বরোর ১০-১৫ বছরের জন্য উন্নয়ন অগ্রাধিকার নির্ধারণ করে। এটি সাধারণত ছয় সপ্তাহের জন্য দুটি পর্যায়ে (প্রবিধান ১৮ এবং প্রবিধান ১৯) জনসাধারণের কাছ থেকে পরামর্শ বা মতামত নেওয়ার জন্য খোলা হয়ে থাকে। এই স্তরে প্রণীত পরিকল্পনার যে কোনো নীতির ক্ষেত্রে, আঞ্চলিক সরকারের নীতি এবং জাতীয় সরকারের নীতিকে অবশ্যই বিবেচনা করতে হবে নতুবা তাদের লন্ডনের পৌরকর্তা অথবা আবাসন, সম্প্রদায় এবং স্থানীয় সরকার মন্ত্রণালয় দ্বারা ডেকে পাঠানোর সম্ভাবনা থাকতে পারে। গড় হিসাবে, [কোনো কাউন্সিলের একটি স্থানীয় পরিকল্পনা তৈরি করতে ৭ বছর](https://www.gov.uk/government/consultations/plan-making-reforms-consultation-on-implementation/levelling-up-and-regeneration-bill-consultation-on-implementation-of-plan-making-reforms) সময় লাগে কিন্তু জাতীয় সরকারের কাছে এই প্রক্রিয়াটিকে দ্রুততার সাথে সম্পন্ন করার পরিকল্পনা থাকে।

**সংক্ষিপ্তকরণ করলে;** একটি এলাকার আবাসন উন্নয়নে কিংবা কোনো একটি বাড়িতে করা নির্মাণ কার্যে অধিকাংশ ক্ষেত্রে পরিকল্পনা অনুমতির প্রয়োজন পড়ে। আপনার LPA সিদ্ধান্ত নেয় যে জাতীয় নীতি এবং তাদের স্থানীয় পরিকল্পনার উপর ভিত্তি করে আবেদনটির অনুমোদন সম্ভব কিনা। বেশিরভাগ মানুষ প্রথমবারের জন্য পরিকল্পনা করতে আগ্রহী হন তখন যখন তারা ল্যাম্পপোস্টে কোনো বিজ্ঞপ্তি দেখেন কিংবা একজন হাউজিং ডেভেলপারের কাছ থেকে পোস্টের মাধ্যমে কোনো প্রচারপত্র পান। যাইহোক, আপনি যদি স্থানীয় পরিকল্পনার পর্যায়ে লক্ষ্য করেন, আপনি কৌশলগত স্তরে থাকাকালীনই একটি পার্থক্য সৃষ্টি করতে পারেন!

|  |
| --- |
| **টিপ্: আমাদের ওয়েবসাইটে জাতীয় সরকার, আঞ্চলিক সরকার এবং স্থানীয় সরকারের পরিকল্পনার দায়িত্ব সম্পর্কে বিনামূল্যে কিছু ভিডিও নির্দেশিকা দেওয়া রয়েছে!**<https://planningaidforlondon.org.uk/planning-library/guides-2/>  |

## **কেন আপনার জড়িত থাকা উচিত?**

যদিও কাউন্সিল প্ল্যানিং অফিসার এবং পরিকল্পনা সমিতির (প্ল্যানিং কমিটি) সদস্যরা আপনার পরিপার্শ্বের জন্য পরিকল্পনার অনেক সিদ্ধান্ত গ্রহণ করে, তাদেরও একটি বিধিবদ্ধ দায়িত্ব রয়েছে যে কোনো পরিকল্পনার আবেদন অনুমোদন করার আগে বাসিন্দা, বিভিন্ন সম্প্রদায় গোষ্ঠী (কমিউনিটি গ্রূপ), স্থানীয় ব্যবসাদার এবং অন্যান্য পরামর্শদাতাদের মতামত গ্রহণ করা কিংবা তাদের সাথে আলোচনা করা। যদিও পরিকল্পনার সিদ্ধান্তগুলি সর্বদা আপনার পক্ষে নাও হতে পারে, তবে আপনি যদি সম্পূর্ণভাবে জড়িত না থাকার সিদ্ধান্ত নেন, তাহলে আপনি নিন্মলিখিত বিষয়গুলি উপর কোনো প্রভাব ফেলতে পারবেন না:

* নতুন স্থাপত্য বা আবাসনের নকশা তৈরি
* আপনার পরিপার্শ্বে কতগুলি নতুন আবাসন তৈরি হবে
* কোনো উদ্যান কিংবা সমাজভবনের (কমিউনিটি সেন্টার) রক্ষা
* উন্নয়নের হাত থেকে গাছকে রক্ষা
* স্থানীয়ভাবে তালিকাভুক্ত বিভিন্ন নির্মাণ কার্যের রক্ষা

|  |
| --- |
| **টিপ্: আপনার এলাকায় মতামত দান কিংবা আলোচনা করার সুযোগগুলি সম্মন্ধে জানতে আমাদের সংবাদবাহী পত্রে (নিউজ লেটার) সাইন আপ করুন:** <https://planningaidforlondon.org.uk/contact/join-our-mailing-list/> |

# **কীভাবে যুক্ত হবেন**

বিভিন্ন উপায়ে আপনি নিজের বক্তব্য রাখতে পারেন এবং পরিকল্পনার সাথে যুক্ত হতে পারেন। এটি করার পাঁচটি প্রধান উপায় হলো:

* আপনার পারিপার্শ্বিক পরিকল্পনা আবেদনের প্রতি নিজের প্রতিক্রিয়া জানান
* পরিকল্পনার আইন এবং প্রবিধান ভঙ্গ হলে কিংবা লঙ্ঘন ঘটলে সেই সম্মন্ধে আপনার কাউন্সিলের কাছে রিপোর্ট করুন
* আপনার স্থানীয় পরিকল্পনা সম্বন্ধিত আলোচনায় নিজের প্রতিক্রিয়া জানান
* আপনার পরিপার্শ্বের জন্য নিজস্ব পরিকল্পনা কিংবা কমিউনিটি প্ল্যানিং করুন
* কোনো সম্প্রদায় স্থান (কমিউনিটি স্পেস) রক্ষা করতে আপনার নিজস্ব প্রচারাভিযান শুরু করুন

## **একটি স্থানীয় সম্প্রদায় গোষ্ঠী খুঁজে বের করা**

যখন পরিকল্পনার কথা আসে, তখন একতার মধ্যে অনেক শক্তি পাওয়া যায়। আপনি যদি স্থানীয় উন্নয়নের বিষয়ে উদ্বিগ্ন থাকেন, কিংবা আপনি সম্প্রদায়ের জন্য একটি স্থান তৈরি করতে চান যেমন ধরুন কোনো সম্প্রদায় বাগান, আপনি নিম্নলিখিত উৎসগুলি ব্যবহার করে আপনার পরিপার্শ্বের সক্রিয় গোষ্ঠীগুলি খুঁজে বের করতে পারেন:

|  |  |
| --- | --- |
| স্থানীয় ইতিহাস এবং ঐতিহ্য রক্ষাকারী গোষ্ঠী | [www.londonhistorians.org](http://www.londonhistorians.org) |
| স্থানীয় সম্প্রদায় গোষ্ঠী | [www.justplace-london.blogspot.com](http://www.justplace-london.blogspot.com) |
| পারিপার্শ্বিক আলোচনার সম্মেলনস্থান (ফোরাম) | [www.neighbourhoodplanners.london](http://www.neighbourhoodplanners.london) |
| স্থানীয় অ্যামেনিটি সোসাইটি | [www.londonforum.org.uk/boroughlist.php](http://www.londonforum.org.uk/boroughlist.php) |
| ভাড়াটিয়া কিংবা বাসিন্দাদের সমিতি | [www.londontenants.org](http://www.londontenants.org) |

যদি আপনার এলাকায় কোনো গোষ্ঠী সক্রিয়ভাবে পরিকল্পনা করতে আগ্রহী না থাকে, আপনি আপনার প্রতিবেশীদের একসাথে নিয়ে নিজস্ব একটি সংগঠন তৈরি করতে পারেন। আমরা তাতে সাহায্য করতে পারি।

# **টিপস্**

* প্রথমে নির্মাণ-ভূমির পরিকল্পনা (সাইট প্ল্যানিং) জটিল মনে হতে পারে, কিন্তু আতঙ্কিত হবেন না! লন্ডনের জন্য পরিকল্পনা সহায়তা আপনাকে সাহায্য করার জন্য প্রস্তুত
* যত শীঘ্র সম্ভব যুক্ত হন, স্থানীয় পরিকল্পনা এবং পরিকল্পনা আবেদনের আলোচনার সময়ে নিজের মতামত ব্যক্ত করে
* আপনি যদি কোনো উন্নয়নের বিষয় নিয়ে উদ্বিগ্ন থাকেন, কোনো স্থানীয় সুবিধা বা পরিষেবাকে (অ্যামেনিটি) রক্ষা করতে চান কিংবা নিজস্ব কিছু স্থাপন করতে চান, তাহলে চেষ্টা করুন এবং অন্যান্য বাসিন্দা ও সম্প্রদায় গোষ্ঠীগুলিকে খুঁজে বের করুন যাতে আপনি একটি বলবৎ প্রতিনিধিত্ব করতে পারেন অর্থাৎ আপনার দাবি জোরালো হয়

# **আরও পড়ুন**

**লন্ডনের জন্য পরিকল্পনা সহায়তা**

পরিকল্পনার জন্য নির্দেশিকা <https://planningaidforlondon.org.uk/planning-library/guides/>

**পৃথিবীর বন্ধুসকল**

সম্প্রদায়ের অধিকার, পরিবেশ এবং পরিকল্পনা আইন সিরিজের নির্দেশিকা <https://friendsoftheearth.uk/system-change/guide-community-rights-environment-and-planning-laws>

ইংলিশ পরিকল্পনা ব্যবস্থা: একটি সংক্ষিপ্ত বিবরণ <https://cdn.friendsoftheearth.uk/sites/default/files/downloads/English%20Planning%20System%20an%20overview%20FoE.pdf>

স্থানীয় প্রচারাভিযানগুলি কীভাবে চালাবেন <https://campaigning.friendsoftheearth.uk/resources?_ga=2.179486500.143575968.1609936271-906712487.1609936271>

**প্ল্যানিং পোর্টাল**

পরিকল্পনা ব্যবস্থা সম্মন্ধে <https://www.planningportal.co.uk/info/200127/planning/102/about_the_planning_system>

**আবাসন, সম্প্রদায় এবং স্থানীয় সরকার মন্ত্রণালয়**

পরিকল্পনা ব্যবস্থা সমন্ধে সরল ইংরেজি নির্দেশিকা <https://www.gov.uk/government/publications/plain-english-guide-to-the-planning-system>

---

**\*অস্বীকারক:** লন্ডনের জন্য পরিকল্পনা সহায়তা (Planning Aid for London, PAL) সর্বোচ্চ মানের তথ্য ও পরিষেবা প্রদান করার চেষ্টা করে এবং পরিকল্পনার উপদেশের জন্য আসা সকল গ্রাহকদের কাছে সাম্প্রতিকতম (লেটেস্ট বা আপ টু ডেট) এবং সঠিক তথ্য উপস্থাপন করার জন্য সম্ভাব্য প্রতিটি প্রচেষ্টা করে। যাইহোক, কোনো তথ্যের অপব্যবহার বা ভুল ব্যাখ্যার জন্য PAL কে দায়ী করা যাবে না এবং PAL তথ্যের নির্ভুলতার কোনো নিশ্চয়তা দেয় না। এই তথ্যের উপর নির্ভরতার ফলে সৃষ্ট কোনোপ্রকার লোকসান, ক্ষতি কিংবা অসুবিধার জন্য PAL কোনো দায়বদ্ধতা স্বীকার করে না।

**যোগাযোগ**

০৩৩০ ৭৭২ ৯৮০৮

planningaidforlondon.org.uk/contact